Martell

Martell er et av de eldste konjakkhusene. Det ble etablert i 1715 av Jean Martell (1694-1753), og er en del av datterselskapet Martell Mumm Perrier-Jouët av det franske vin- og brennevinsfirmaet Pernod-Ricard.

Historie
Jean Martell, en ung kjøpmann opprinnelig fra Jersey, opprettet i 1715 sin egen handelsvirksomhet i Cognac, ved elvebredden av Charente, og etablerte dermed en av de aller første konjakkhusene. Etter hans død i 1753, fortsatte enken og deretter hans tre sønner og barnebarn denne tradisjonen, og utviklet eksportvirksomheten som gjorde Martell til nummer én i England i 1814. 

I 1831, skapte Martell sin første «VSOP» (Very Superior Old Pale)-konjakk og fortsatte sin internasjonale ekspansjon. Dets ry spredte seg over hele verden, med de første eksporter til Japan og andre asiatiske markeder som Indonesia, Vietnam, Malaysia og Korea.

Cordon Bleu, skapt i 1912, er unektelig selskapets mest berømte produkt.

Martell ble servert om bord på Queen Mary i 1936 og på Concorde i 1977.

I 1987 tok Seagram kontroll over den franske produsenten for USD 1,2 milliarder.

Siden overtakelsen av noen av Seagram Groups brennevin i 2001, har Martell hørt til den franske brennevinsgruppen Pernod Ricard.

I løpet av 2000-årene, skapte Martell nye konjakker: «Martell XO» i 2005, «Martell Création Grand Extra» i 2007, i en flaske designet av kunstneren og glassdesigneren Serge Mansau. I 2009 lanserte Martell-konjakk sin signaturkonjakk, «L'Or de Jean Martell». I 2011 utvidet Martell sin «ultraprestisje»-serie med en eksepsjonell konjakk, «Martell Chanteloup Perspective», en hyllest til kjellermestrenes kunnskaper og til Domaine de Chanteloup.

I 2006 ble Martell med i Comité Colbert, en forening som befordrer franske luksushus på en internasjonal skala.

I 2010 fornyet Martell sin sponsoravtale med Versaillespalasset, en avtale som startet i 2007, ved å støtte restaureringen av Dronningens forværelse. I 2012 feiret Martell Cordon Bleu, som ble lansert av Edouard Martell i 1912 på Hotel de Paris i Monaco, sin 100 års fødselsdag på samme sted.

Know-how

Les Borderies 
Terroir i Les Borderies-regionen skaper en cru som er antatt å være den mest prestisjetunge i Cognac-regionen gjennom sin sjeldenhet og kvaliteten på eaux-de-vie som den produserer. Da han etablerte sitt konjakkhus, var Jean Martell allerede interessert i Les Borderies-regionen. Dens Ugni Blanc-druer gir konjakkene en aromatisk fyldighet merket med noter av kandisert frukt og søte krydder.

Destillering 
Martell har utviklet sin egen destilleringsmetode ved bruk av tradisjonelle kobberkolber fra Charentais. Overvåket av kjellermesteren, utføres destilleringen med teknikker og ekspertise som har blitt videreført siden Jean Martells tid.

Lagring 
For dette siste stadiet i modningsprosessen, har Martell valgt finkornede eikefat. Når modningsprosessen er avsluttes, blir eaux-de-vie, under nøye oppsyn av kjellermesteren, smakt på som en forberedelse til blandingen som vil skape konjakken.

Produkter 
Martell velger crus fra Cognac-regionen: Les Borderies, Grande Champagne, Petite Champagne og Fins Bois.

Martell VS 
Skapt for mer enn 150 år siden [nøyaktig dato uklar] under navnet «Trois Étoiles» (Tre Stjerner). er Martell VS (Very Special) ment for å drikkes som en longdrink eller i en cocktail.

Martell VSOP 
Martell VSOP Médaillon (Very Superior Old Pale) er en konjakk blandet fra gammel eaux-de-vie valgt blant de beste crus i Cognac-regionen.

Martell Noblige 
Den gamle eaux-de-vie som utgjør Martell Noblige gir den dens særegne smak. Raffinement og forfinelse karakteriserer denne unike konjakken.

Martell Cordon Bleu 
Martell Cordon Bleu ble skapt av Edouard Martell i 1912. Den karakteriseres av en smak med noter av kandisert frukt og pepperkake.

Martell XO 
Martell XO er en blanding av crus fra Les Borderies og Grande Champagne. Flasken er bueformet.

Martell Chanteloup 
Perspective Martell Chanteloup er en «Ekstra» konjakk som blander eaux-de-vie, derav noen som har modnet i flere år i kjellerne på Chanteloup.

Martell Création Grand Extra 
Martell Création Grand Extra er en blanding av crus fra regionene Les Borderies og Grande Champagne.

Martell Cohiba 
Martell Cohiba er en blanding av gammel eaux-de-vie fra Grande Champagne konjakkregionen. Den karakteriseres av noter av tørkede blomster.

L'Or de Jean Martell 
L'Or de Jean Martell er en blanding av crus fra regionene Les Borderies og Grande Champagne. Denne konjakken bringer mer enn fire hundre eaux-de-vie sammen, derav noen som er over hundre år gamle.

Eksterne lenker 
 
 Nettsted til Pernod-Ricard

Konjakk
Franske drikkevareprodusenter
Etableringer i 1715